open-index/open-wikipedia-markdown huggingface dataset:
ליונל לינדזי

סר **ליונל ארתור לינדזי** (באנגלית:** Lionel Arthur Lindsay**; 17 באוקטובר 1874 – 22 במאי 1961) היה אמן אוסטרלי.

## ביוגרפיה
ממוזער|תצלום משפחתי: ד"ר לינדזי מחזיק את ג'יין הקטנה, מאחור עומד נורמן עם ג'ק וריי. צילום ליונל לינדזי, 1900|240x240 פיקסלים
לינדזי נולד בעיירה קריקטוויק הוויקטוריאנית, למשפחה יצירתית - הוא היה אחיהם של האמן נורמן לינדזי והאמן והמבקר דריל לינדזי ושל האמנים הבלתי ידועים יחסית רובי לינדזי ופרסי לינדזי. ליונל הפך לעוזר לתלמידים במצפה הכוכבים במלבורן (1889–1892) ולאחר מכן למד בבית הספר הגלריה הלאומית במלבורן ובסטודיו של ג'ורג' קואטס.

לינדזי לימד את עצמו ליטוגרפיה בשנות ה-90 של המאה ה-19 בזמן שהיה סטודנט, לפני נסיעתו הראשונה לספרד ולאנגליה. בשובו לאוסטרליה התיישב בסידני כאמן עצמאי ועיתונאי, ותרם למגזין "הבולטין", ולעיתונים נוספים.

הוא התחתן עם ז'אן, אחותם של האחים האמנים ממשפחת דייסון (טד דייסון, ויליאם דייסון ואמברוז דייסון), ואילו ויליאם התחתן עם אחותו של ליונל - רובי.

## קריירה
ממוזער|ליונל לינדזי דיוקן של תומאס וילאמס, תחריט, 1931|236x236 פיקסלים
לינדזי היה בידידות עם ארנסט מופיט ופרסם ספר על אמנותו (1899). בשנת 1907 ערך תערוכת תחריטים מצליחה ביותר בסידני עם "חברת האמנים".

בשני העשורים לאחר מכן, הוא היה פעיל ב"חברת האמנים" ובשנת 1921, כאשר הוקמה אגודת הציירים האוסטרלית, לינדזי היה הנשיא הראשון שלה.

הוא החל להציג בלונדון בשנת 1923 והציג את התערוכה המצליחה ביותר שלו באותה תקופה בקולנאגי. גלריות קולנאגי והמבקר הרולד רייט הובילו את הפרסום של עבודתו בבריטניה והבטיחו את המוניטין כיוצר בריטי חשוב בצבעי מים.

בין הנושאים המרכזיים ביצירתו ניתן למנות את "סידני הישנה", דיוקנאות של אוסטרלים בולטים, נופים רומנטיים של ספרד והתרבות הערבית, סדרה של יצירות בהשראה קלאסית וציפורים ובעלי חיים.

לינדזי הפך לנאמן של הגלריה לאמנות של ניו סאות' ויילס וקיבל תואר אביר על שירותיו באמנות האוסטרלית בשנת 1941.

בשנת 1942 פרסם לינדזי את Addled Art, מתקפה על המודרניזם באמנות. אולם דעותיה של לינדזי על המודרניזם לא תאמו בצורה ברורה את העדפותיו באמנות: כך לדוגמה, לינדזי תמך בויליאם דובל במהלך המשפט על דיוקנו זוכה פרס ארצ'יבלד של "ג'ושוע סמית".

לינדזי נפטר במלבורן ב-22 במאי 1961. האוטוביוגרפיה שלו, "קומדיה של החיים", פורסמה לאחר מותו.

## מורשת
הגלריה והספרייה לאמנות על שם ליונל לינדזי, בטאוומבה, קווינסלנד, מחזיקים בספרים נדירים, כתבי יד ומפות, ולמעלה מ-400 יצירות אמנות של בני משפחת לינדזי וציירים אוסטרלים משמעותיים אחרים, בהם פרדריק מק'קבין, ארתור סטריטון, טום רוברטס ורופרט באני. הספרייה והגלריה הוקמו על ידי הפילנתרופ המקומי ביל בולטון.

## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1874
קטגוריה:נפטרים ב-1961
דארון היליארד

**דארן היליארד** (באנגלית: **Darrun Hilliard**; נולד ב-13 באפריל 1993) הוא כדורסלן אמריקאי, ששיחק בעמדות הקלע והסמול פורוורד בפינאר קרשיאקה.

## קריירה
### דטרויט פיסטונס
לאחר שנבחר במקום ה-38 בדראפט על ידי דטרויט פיסטונס חתם היליארד חוזה לשנה אחת עם אופציה לעוד שתיים. במהלך מחנה האימונים שבר היליארד את אפו. ב-23 בנובמבר 2015 ערך את הופעת הבכורה שלו כשהוא רושם שתי נקודות ושלושה ריבאונדים בשתים עשרה דקות בהפסד קבוצתו 88–109 למילווקי באקס. בעונת הרוקי שלו שיחק חוץ מבפיסטונס גם בקבוצת הבת שלה גרנד ראפידס דרייב. ב-28 ביוני 2016 כחלק מטרייד שמטרתו הייתה להעביר את כריס פול ליוסטון רוקטס, עבר היליארד ללוס אנג'לס קליפרס, שוויתרו עליו יממה לאחר מכן.

### סן אנטוניו ספרס
ב-11 בספטמבר 2017 חתם בסן אנטוניו ספרס ובאוסטין ספרס בו זמנית (כלומר הוא יכול לשחק גם בסן אנטוניו ספרס וגם באוסטין ספרס לפי הצורך). במשחקו הראשון באוסטין ספרס רשם היליארד: 31 נקודות, 5 אסיסטים, ריבאונד אחד וחטיפה אחת בהפסד קבוצתו 123–134 לטקסס לג'נדס. בסיכום העונה קלע בממוצע 21.2 נקודות למשחק בליגת הפיתוח.

### באסקוניה ויטוריה
ב-13 באוגוסט 2018 חתם בסאסקי בסקוניה מליגת העל הספרדית ומהיורוליג. בעונתו היחידה בקבוצה העמיד ממוצעים של 9.4 נקודות, 2.9 ריבאונדים ו-1.1 אסיסטים (בכל המסגרות).

### צסק"א מוסקבה
ב-3 ביולי 2019 חתם במועדון הפאר הרוסי צסק"א מוסקבה מליגת ה-VTB ומהיורוליג. בעונתו הראשונה בקבוצה העמיד ממוצעים של 10.6 נקודות, 2.4 ריבאונדים ו-1.2 אסיסטים (ביורוליג). בעונתו השנייה בקבוצה העמיד ממוצעים של 9.7 נקודות, 2.2 ריבאונדים ו-1.0 אסיסטים.

### באיירן מינכן
ב-16 ביולי 2021 חתם לעונה אחת בבאיירן מינכן מליגת העל הגרמנית ומהיורוליג.

### מכבי תל אביב
ב-26 ביוני 2022 חתם היליארד לעונה אחת במכבי תל אביב.

בנובמבר 2022, הושעה היליארד בשל ציוצים בטוויטר שנמחקו. בהמשך חזר במשחקים נגד אלבה ברלין, ולנסיה ופרטיזן בהם קלע בממוצע 13 נק'.

## קישורים חיצוניים

## הערות שוליים

קטגוריה:כדורסלנים אמריקאים
קטגוריה:כדורסלני דטרויט פיסטונס
קטגוריה:כדורסלני גרנד ראפידס דרייב
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני סאסקי בסקוניה
קטגוריה:כדורסלני צסק"א מוסקבה
קטגוריה:אמריקאים שנולדו ב-1993
קטגוריה:כדורסלני אוניברסיטת וילאנובה
הדיוויזיה ה-82 (ורמאכט)

**הדיוויזיה ה-82** (בגרמנית: **82. Infanterie-Division**) הייתה דיוויזיית חיל רגלים של ה במלחמת העולם השנייה.

## היסטוריה
הדיוויזיה ה-82 הוקמה בדצמבר 1939 ונפרסה לראשונה לפעולה במאי שלאחר מכן במהלך המערכה על צרפת ועל ארצות השפלה.

בדצמבר 1940 שחזרו חיילי הדיוויזיה לגרמניה, אולם הם נשלחו מחדש להולנד בחודש שלאחר מכן. במאי 1941 הופרדה הדיוויזיה - אלמנטים של הדיוויזיה היו אמורים להישאר ככוח תעסוקתי בהולנד, ואילו השאר היו צריכים לפלוש לברית המועצות. ביוני 1941, לקראת הפלישה הקרובה, הועלה יוזף להמן לגנרל לויטננט. בדצמבר 1942 עברה הדיוויזיה לחזית המזרחית.

באמצע ינואר 1943, הצבא האדום פתח במתקפה נגד שכוונה לעיר וורונז'. במהלך קרב וורונז' נהרג גנרל לויטננט אלפרד בנטש; הוא הוחלף על ידי גנרל לויטננט קרל פאולנבאך.

ביולי 1943 השתתפה הדיוויזיה בקרב קורסק כחלק מהקורפוס ה-13 בפיקודו של אריך שטראובה שהיה חלק מהארמייה השנייה. בדצמבר הועלה הנס ולטר היינה לגנרל לויטננט.

בתחילת 1944 הקיפו את הדיוויזיה כוחות מזוינים סובייטים ליד קייב במהלך הקרב בכיס קורסון-צ'רקאסי. למרות שהצליחה להימלט מהסובייטים, היא ספגה אבדות כה כבדות עד שהיא הצטמצמה לכדי "קבוצת דיוויזיה" המיועדת, ובסופו של דבר שולבה בדיוויזיה ה-254.

## יחידות הדיוויזיה
* רגימנט הרגלים ה-158
* רגימנט הרגלים ה-166
* רגימנט הרגלים ה-168
* רגימנט הארטילריה ה-182
* פלוגת רוכבי אופניים ה-182
* גדוד משמידי טנקים ה-182
* גדוד ההנדסה ה-182
* גדוד הקשר ה-182
* כוחות אספקה דיוויזיוניים ה-182

## מפקדים
* *גנרל מיור* יוזף להמן (1 בדצמבר 1939 – 1 באפריל 1942)
* *גנרל מיור* פרידריך הוסבאך (1 באפריל - 6 ביולי 1942)
* *גנרל לויטננט* אלפרד בנטש (6 ביולי 1942 – 31 בינואר 1943)
* *גנרל לויטננט* קרל פאולנבאך (31 בינואר – 15 במרץ 1943)
* *גנרל מיור* הנס ולטר היינה (15 במרץ – אפריל 1943)
* *אוברסט* פרידריך-אוגוסט וינקנכט (אפריל – מאי 1943)
* *גנרל לויטננט* הנס ולטר היינה (מאי 1943 – 10 במאי 1944)

## קישורים חיצוניים
* הדיוויזיה ה-82 באתר lexikon-der-wehrmacht 

## הערות שוליים

82
דיוויזיה 82
רבי דוסתאי ברבי ינאי

**רבי דוסתאי ברבי ינאי** (לעיתים מופיע בשמות: **ר' דוֹסְתִּי בִרְ' יַנַּיִי**, **רבי דוסתאי בן רבי ינאי** ו**רבי דוסתיי בי רבי יניי**) היה תנא בן הדור החמישי לתנאים שחי בארץ ישראל בסוף המאה ה-2, ולפרקים שהה גם בבבל. מוזכר במשניות, בשני התלמודים ובמדרשים.

## קורות חייו
נולד למשפחת כהנים בארץ ישראל. היה בנו של התנא רבי ינאי ואחיו של התנא רבי אלעזר ברבי ינאי . למד אצל רבי מאיר ומסר כמה מימרות בשמו. היה חברם של התנאים רבי יהודה הנשיא ורבי יוסי בן כיפר.

בתלמוד מסופר שרבי דוסתאי נשלח יחד עם חברו רבי יוסי בן כיפר כדי לגבות בבבל מעות עבור החכמים. במהלך מסעם פגשו את התנא רבי אחי ברבי יאשיה שהיה רב העיר הוצל שבבבל. רבי אחי ברבי יאשיה שלח את רבי דוסתאי ורבי יוסי להביא בשבילו כלי כסף שהוא הפקיד אצל סוחרים בנהרדעא. כשהגיעו רבי יוסי ורבי דוסתאי לנהרדעא הסוחרים הביאו להם את הפיקדון ודרשו מהם לעשות קניין על החפץ כדי שאם הפיקדון יפגע בדרך הסוחרים לא יהיו חייבים לשלם משום שכבר הקנו את החפץ לשליחיו של רבי אחי וזה נחשב שהחזירו את הפיקדון. רבי יוסי ורבי דוסתאי סירבו לעשות קניין ובתגובה הסוחרים דרשו מהם להחזיר להם את הפיקדון כי הם רוצים להחזיר רק לר' אחי עצמו כדי שלא להתחייב את שווי הכלי אם יפגע בדרך. רבי דוסתאי הסכים להחזיר את הכלי לסוחרים אבל רבי יוסי לא הסכים והסוחרים התחילו לצער אותו כדי להכריח אותו להחזיר את הכלי והוא לא הסכים. הסוחרים התלוננו לרבי דוסתאי על כך שחבירו לא מוכן להחזיר להם את הכלי והוא אמר להם להכות הרבה את רבי יוסי עד שיסכים להחזיר להם את הכלי.

כשחזרו רבי יוסי ורבי דוסתאי להוצל, קבל רבי יוסי לפני רבי יאשיה על כך שלא רק שרבי דוסתאי לא עזר לו, אלא שהוא גם הציע לסוחרים להכותו יותר. רבי אחי שאל את רבי דוסתאי למה הוא עשה מה שעשה, ורבי דוסתאי ענה שהסוחרים הם גברתנים שאם הם אומרים לשלוחיהם לכפות מישהו השלוחים כופתים אותו ואם אומרים לשלוחיהם להרוג מישהו השלוחים הורגים אותו והוא חשש שייהרג ומי ייתן לאביו ינאי בן כמותו. לאחר שרבי יאשיה הבין מרבי דוסתאי שהסוחרים קרובים למלכות ויש להם סוסים ופרדים ולכן קשה לברוח מהם הוא אמר לרבי דוסתאי שהוא עשה בסדר שהרי לא הייתה לו ברירה.

לפי רבי אשתורי הפרחי, רבי דוסתאי נקבר יחד עם אביו רבי ינאי בעיר עכברה שבגליל.

## מאמרותיו
* .
* .
* .
* .

## ראו גם
* רבי יוסי בן כיפר
*רבי אחי ברבי יאשיה
*רבי מאיר
*רבי ינאי (תנא)

## קישורים חיצוניים

* 
* 
* 
* 
* 

## הערות שוליים

2021 04
קטגוריה:הדור החמישי לתנאים
קטגוריה:תלמידי רבי מאיר
קטגוריה:תנאי בבל
קטגוריה:כהנים בתקופת המשנה
קטגוריה:ילידי המאה ה-2
קטגוריה:נפטרים במאה ה-3
קטגוריה:יהודי בבל במאה ה-2
קטגוריה:בית עלי
טייריק ג'ונס

**טייריק ג'ונס** (באנגלית: **Tyrique Jones**; נולד ב-3 במאי 1997) הוא כדורסלן אמריקאי, המשחק בעמדת הפאוור פורוורד והסנטר בפרטיזן בלגרד.

## קריירת תיכונים ומכללות
בתחילת דרכו שיחק ג'ונס פוטבול, אך בזמן שלמד בבית הספר התיכון בלומפילד הוא החל להתמקד בכדורסל. בעונתו הראשונה, הוא העמיד ממוצעים של 10.6 נקודות, 8.4 ריבאונדים ו-3.1 חסימות למשחק, הוביל את קבוצתו לחצי גמר הליגה ונבחר לחמישיית הרוקי של העונה. ג'ונס שיחק באיגוד האתלטים החובבים שבניו יורק. בעונתו האחרונה, עבר ג'ונס לאקדמיית ורמונט, שם העמיד ממוצעים של 13.2 נקודות ו-7.6 ריבאונדים למשחק. הוא הוביל את האקדמיה לגמר המחוז ונבחר לקבוצה השנייה של הליגה. ג'ונס שיחק עונה לתארים מתקדמים, כשהוא מעמיד ממוצעים של 19.8 נקודות, 9.7 ריבאונדים, 2.2 חסימות, 1.5 חטיפות ו-1.7 אסיסטים למשחק. הוא הוביל את האקדמיה לאליפות הראשונה שלה אי פעם ונבחר לקבוצה הראשונה של הליגה.

ג'ונס דורג בארבעה כוכבים על יכולתו בתיכונים על פי ESPN. ב-29 ביוני 2015, התחייב ג'ונס לשחק באוניברסיטת זייבייר.

בעונתו הראשונה, פתח ג'ונס בארבעה משחקים במהלך טורניר אליפות המכללות, שם הוביל את מכללתו עד לשמינית הגמר. הוא העמיד ממוצעים של 4.1 נקודות ו-3.2 ריבאונדים בממוצע למשחק. במהלך עונתו השנייה, ג'ונס סבל מכאב ברגליים ובנוסף הוא החמיץ שני משחקים בעקבות פציעה בכתף. ג'ונס העמיד ממוצעים של 7 נקודות ו-4.5 ריבאונדים למשחק. על מנת לשפר את יכולתו, ג'ונס הקפיד לעשות דיאטה וללכת לחדר הכושר. מאמנו במכללה כריס מאק שיבח את מקצוענותו וכינה אותו כאחד השחקנים האהובים עליו.

ב-10 בנובמבר 2018, קלע ג'ונס 19 נקודות והוריד שיא קריירה של 20 ריבאונדים בניצחון 85–91 על אוניברסיטת אוונסוויל. ג'ונס קלע שיא קריירה של 22 נקודות יחד עם 11 ריבאונדים בהפסד 76–78 בהארכה לאוניברסיטת טקסס באוסטין בסיבוב השני של הפלייאוף, אך החמיץ צעד וחצי בסיום אשר היה יכול להשוות את התוצאה. בעונתו השלישית העמיד ג'ונס ממוצעים של 11.3 נקודות ו-7.7 ריבאונדים למשחק. בתום העונה העמיד ג'ונס את עצמו לדראפט ה-NBA 2019, אך בסופו של דבר החליט להסיר את מועמדותו וחזר לזיביאר. ב-22 בנובמבר 2019, רשם ג'ונס סטטיסטיקה של 17 נקודות ו-11 ריבאונדים בניצחון 74–75 על אוניברסיטת קונטיקט, שם חסם את הזריקה האחרונה במשחק אשר יכלה לנצח את המשחק לקבוצה היריבה. במשחק המכללות האחרון שלו ב-12 במרץ 2020, הוא השווה את שיא הקריירה שלו עם 22 נקודות בהפסד 67–71 לאוניברסיטת דפול. בעונתו האחרונה, ג'ונס העמיד ממוצעים של 14 נקודות, 11 ריבאונדים, 1.1 חטיפות וחסימה אחת למשחק. בתום העונה נבחר ג'ונס לקבוצה השנייה של המזרח.

## קריירה מקצועית
ב-21 בדצמבר 2020, לאחר שלא נבחר בדראפט ה-NBA, חתם ג'ונס בוונג'ו דונגבו פרומי מהליגה הקוריאנית.

ב-31 בדצמבר 2020, הוא חתם בהפועל תל אביב מהליגה הישראלית. ב-2021 שיחק בעונת הקיץ של ה-NBA בפיניקס סאנס. ב-21 באוגוסט 2021 חתם בקבוצת הכדורסל האיטלקית סקאבוליני פזארו. ב-23 ביולי 2022 חתם בקבוצת טורק טלקום הטורקית, ושנה אחר כך ב-24 ביוני 2023 חתם חוזה לשנתיים באנאדולו אפס.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת זייבייר
קטגוריה:כדורסלני הפועל תל אביב
קטגוריה:אמריקאים שנולדו ב-1997
סאלי לוי

ממוזער|200px|סאלי לוי במדי רב צבאי גרמני, ווילנה מה"ע 1, 1915
**סאלי לוי** (נולד ב־2 בנובמבר 1883 בוולדורף (באדן) ; נפטר ב־25 באפריל 1941 בברלין) היה הרב האחרון של הקהילה היהודית במיינץ (מגנצא).

## ביוגרפיה
ממוזער|200px|מצבת קברו של סאלי לוי
סאלי לוי נולד בוולדורף בשנת 1883 כבנם של הסוחר וראש הקהילה וילהלם סאלי ורעייתו יוהנה לבית שטרנוויילר. משנת 1902 למד בבית המדרש לרבנים בברסלאו ובאוניברסיטת ברסלאו. בשנת 1905 הוא קיבל את הדוקטורט בארלנגן עם עבודת גמר על מושג החומר של הרמן לוצה. משנת 1909 היה רב משנה בברסלאו. במהלך מלחמת העולם הראשונה היה כהן דת בחזית המזרחית והוצב בווילנה. בשנת 1918 ירש את זיגמונד סלפלד כרב הקהילה היהודית במיינץ. סאלי לוי לקח חלק פעיל בחיים הפוליטיים במיינץ. הוא היה גם אחד המייסדים של המרכז לחינוך מבוגרים במיינץ.

לוי תרם גם לחקר ההיסטוריה של מיינץ היהודית, באמצעות שיקום (החזרת מצבות יהודיות עתיקות) בית הקברות יודנסאנד, והקמת מוזיאון לעתיקות יהודיות בבית הכנסת של הקהילה היהודית הליברלית בהינדנבורגשטראסה. בשנת 1925 הפך ליו"ר האגודה לטיפול בעתיקות יהודיות במיינץ.

בתקופת השלטון הנאצי, בשנת 1934, הוטל על לוי לנהל את בית הספר המחוזי היהודי במיינץ, ששכן בבית הכנסת בהינדנבורגשטראסה והיה שמור אך ורק לתלמידים יהודים. הוא מילא תפקיד זה עד מאי 1936. לאחר ביקור בארצות הברית בשנת 1938, חזר למיינץ כדי להמשיך ולתמוך בקהילתו. סאלי לוי שהה במיינץ עד לאביב 1941. ב-1941 החליט להגר. לפני שעזב, הוא ביקש ממישל אופנהיים להיות אחראי על הקשר בין הגסטפו לקהילה היהודית. לוי נסע לברלין על מנת להכין את הגירתו לארצות הברית משם. הוא המתין לויזה במשך שבועות אך נפטר באפריל 1941 כתוצאה מהתקף לב. הוא נקבר בבית הקברות היהודי בווייסנזה.

בתו רות אייס היגרה לארצות הברית ופעלה כאוצרת אמנות. היא יסדה וניהלה את אוסף מגנס לאמנות יהודית באוניברסיטת ברקלי, קליפורניה.

## לקריאה נוספת

* *Sali Levi, Beiträge zur Geschichte der ältesten jüdischen Grabsteine in Mainz, herausgegeben anlässlich der Rückführung dieser Steine auf den alten "Judensand"*. Mainz 1926.
* Katrin Nele Jansen: *Die Rabbiner im Deutschen Reich 1871-1945* (= *Biographisches Handbuch der Rabbiner* Teil 2). K. G. Saur, München 2004, , Bd. 2, S.

## קישורים חיצוניים
* 

## הערות שוליים

קטגוריה:רבנים גרמנים
קטגוריה:גרמנים שנולדו ב-1883
קטגוריה:גרמנים שנפטרו ב-1941
I'm the One

**I&#39;m the One** הוא סינגל של המוזיקאי האמריקאי די ג'יי חאלד, בהשתתפות הזמר הקנדי ג'סטין ביבר והראפרים האמריקאים קוואבו, צ'אנס הראפר וליל ויין. השיר יצא לאור ב-28 באפריל 2017, על ידי חברות התקליטים We the Best ואפיק רקורדס כסינגל השני מתוך אלבום האולפן העשירי של חאלד, *[[Greatful]]*. ב-27 ביולי 2018, כל האמנים, למעט ליל ויין, השתתפו בשירו של חאלד, "No Brainer", מתוך אלבומו ה-11, *[[Father of Asahd]]*, שיצא ב-2019. ב-19 באוקטובר 2020, השיר הגיע למיליארד השמעות בספוטיפיי.

## רקע
תחילה, די.ג'יי חאלד שיווק את השיר בפברואר 2017 על ידי פרסום תמונות מהווידאו קליפ בחשבון האינסטגרם שלו. הוא הכריז על תאריך צאת השיר, שמו ועטיפתו ב-24 באפריל 2017. על פי די.ג'יי חאלד, קוואבו השלים את הבית שלו לשיר בחמש דקות, לאחר שהאזין לאינסטרומנטל.

## הרכב
השיר נכתב בסולם סול מז'ור, בהתקדמות אקורדים של G-Em-C-D.

## הצלחה מסחרית
השיר הגיע היישר אל המקום הראשון במצעד הבילבורד הוט 100, והפך לסינגל הראשון של די.ג'יי חאלד, צ'אנס הראפר וקוואבו (מחוץ להרכב מיגוס) שהגיע למקום הראשון במצעד, ולשיר ההיפ הופ הראשון שהגיע היישר אל המקום הראשון מאז "Not Afraid" של אמינם משנת 2010. השיר הפך גם לשירו הרביעי של ביבר במקום הראשון במצעד, לאחר שלושת הסינגלים הראשונים מהאלבום *[[Purpose]]*. ליל ויין הגיע למקום הראשון במצעד בפעם השלישית בקריירה שלו, ולראשונה מאז 2009. השיר נכנס גם למקום הראשון במצעד הסינגלים הבריטי, והיה לשיר הראשון של די.ג'יי חאלד, קוואבו, ליל ויין וצ'אנס הראפר והחמישי של ביבר שהגיע למקום הראשון במצעד זה. השיר הגיע למקום הראשון גם באוסטרליה, סקוטלנד וקנדה, והופיע לראשונה בעשירייה הפותחת במדינות שונות, בהם גרמניה, אירלנד וניו זילנד.

## וידאו קליפ
הווידאו קליפ של השיר בוים על ידי איף ריברה והועלה לערוץ היוטיוב של חאלד ב-28 באפריל 2017. בקליפ הופעות קמע של הדוגמניות אלקסה לורנס ואירינה איבנובה  וחבריו של קוואבו להרכב מיגוס אופסט וטייקאוף. הקליפ צולם במקרקעין במאליבו, קליפורניה. נכון לאפריל 2021, לקליפ למעלה מ-1.5 מיליארד צפיות ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי די ג'יי חאלד
קטגוריה:שירי ג'סטין ביבר
קטגוריה:שירי קוואבו
קטגוריה:שירי צ'אנס הראפר
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד קנדה הוט 100
קטגוריה:זוכי פרס בחירת הנוער: שירים
קטגוריה:שירים זוכי פרס המוזיקה האמריקאית
קטגוריה:שירי פלטינה מרובעת ומעלה בארצות הברית
קטגוריה:שירי יהלום בברזיל
קטגוריה:סינגלים בהוצאת אפיק רקורדס
ליווי משטרתי

[ממוזער|ליווי משטרתי של [ראש ממשלת ישראל החלופי ושר הביטחון בני גנץ, יום הבחירות לכנסת ה-24, מרץ 2021]]
[ממוזער|250x250 פיקסלים|ליווי משטרתי לרכבה של [אליזבת השנייה, מלכת הממלכה המאוחדת בעת ביקורה בברלין, גרמניה]]
**ליווי משטרתי** הוא ליווי מטעם מרשויות אכיפת החוק, שמיועד להסיע אנשים חשובים.

הליווי מתבצע באמצעות הקצאת רכבי משטרה, במרבית המקרים ניידות או אופנועים במטרה לעקוף כלי רכב פרטיים בפקקים (דבר שחוקי במרבית מדינות העולם רק לניידות משטרה, כבאיות ואמבולנסים). ישנם גופים נוספים המספקים שירותי ליווי, כגון משטרה חשאית ומשטרה צבאית.

ליווי משטרתי משמש אישים הממלאים תפקידים בכירים, כגון ראשי מדינות או שרים ושגרירים, אישים שנשקפת סכנה לחייהם או עבור אנשים העושים דרכם להלוויה. לעיתים אפילו ידוענים שלא מחזיקים בתפקיד רשמי כלשהו דורשים ליווי משטרתי, אך לא פעם הם סופגים ביקורת ציבורית.
ליווי משטרתי, בניגוד לדעה הרווחת, לא משמש כליווי לצידו של מושא הליווי, אלא מטרתו להבטיח שהמלווה יגיע ליעדו בשלום.

## הערות שוליים

קטגוריה:משטרה
קטגוריה:אבטחה
יחסי סרביה–תאילנד

**יחסי סרביה–תאילנד** הם היחסים הדיפלומטיים הרשמיים בין **[[סרביה]]** לבין **[[תאילנד|ממלכת תאילנד]]**.

## סקירה כללית
יוגוסלביה כוננה יחסים דיפלומטיים עם תאילנד בשנת 1954. שתי המדינות משתפות פעולה בארגונים בינלאומיים, ובכלל זה באו"ם.

## יחסים כלכליים
בשנת 2015 המסחר בין המדינות הסתכם ב-44.46 מיליון אירו, מתוכם הייצוא מסרביה היה בשווי 3.6 מיליון אירו, והיבוא היה בשווי 40.86 מיליון אירו.
בשנת 2014 המסחר הסתכם ב-37.71 מיליון אירו, מתוכם היצוא מסרביה היה בשווי 3.17 מיליון אירו, והיבוא היה בשווי 34.54 מיליון אירו.

## נציגויות דיפלומטיות
* סרביה מיוצגת בתאילנד באמצעות שגרירותה בג'קרטה, אינדונזיה.
* תאילנד מחזיקה בסרביה קונסוליית כבוד בבלגרד.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'כיה–שוודיה

ממוזער|שגרירות צ'כיה בסטוקהולם
**יחסי צ'כיה–שוודיה** הם יחסי החוץ בין צ'כיה ושוודיה.

## סקירה כללית
במהלך מלחמת שלושים השנים לחמה ממלכת שוודיה לצד הפרוטסטנטים הבוהמים נגד האימפריה הרומית הקדושה הקתולית שנשלטה על ידי בית הבסבורג.

לאחר מלחמת העולם הראשונה כוננה שוודיה יחסים דיפלומטיים עם צ'כוסלובקיה, ובשנת 1921 פתחה את שגרירותה בפראג. לאחר פירוק צ'כוסלובקיה המשיכו היחסים עם צ'כיה, ובשנת 2007 פתחה שוודיה את שגרירותה בסטוקהולם. בשנת 1995 הצטרפה שוודיה ל, ובשנת 2004 הצטרפה אליו גם צ'כיה. יותר מ-200 חברות שוודיות פועלות בצ'כיה, והיחסים הכלכליים בין המדינות ממשיכים לצמוח.

## נציגויות דיפלומטיות
* צ'כיה מחזיקה בשוודיה שגרירות בסטוקהולם.
* שוודיה מחזיקה בצ'כיה שגרירות בפראג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מריה יופה

**מריה יופה** היא זמרת אופרה (סופרן) ישראלית, מורה לשירה קלאסית ומנצחת מקהלות.

## ביוגרפיה
יופה נולדה בסימפרופול, עיר ברפובליקה של קרים. אביה הוא מהנדס חשמל ועורך דין, אמה רואת חשבון.

בשנת 1994 סיימה את לימודיה במכללה למוזיקה ע"ש צ'ייקובסקי, אוקראינה. לאחר שעלתה לארץ, השלימה בשנת 2000 תואר ראשון ובשנת 2004 תואר שני במחלקת הקול של האקדמיה למוזיקה ע"ש רובין בתל אביב.

מריה מרכזת כיום את תחום השירה הקלאסית במרכז למוזיקה ברעננה. כמו כן מנצחת על מקהלת דיירי משען נאות אפעל שברמת אפעל.

בנוסף היא עוסקת בעיצוב תכשיטים ותמונות מחרוזים.

## תפקידים ורפרטואר
**תפקידים שגילמה ב[[האופרה הישראלית החדשה|אופרה הישראלית החדשה]]:**

*תפקיד ליאנורה ב- 'פידליו' של בטהובן (2005, משכן האופרה החדש בת"א).
* מחליפה לתפקיד אסתר מינה ב- 'מסע אל תום האלף' של יוסף ברדנשווילי, משכן האופרה החדש, ת"א (2005)

**תפקידים אחרים שביצעה:**
* תפקיד הגברת הראשונה ב- 'חליל הקסם', אופרה אחרת ת"א (2002)
*תפקיד הרוזנת ב"נישואי פיגארו" של מוצרט
*תפקיד לאונורה ב"איל טרובטורה" של ורדי
*תפקיד ליזה ב"פיק דאם" של צ'ייקובסקי
*תפקיד טטיאנה ב"יבגני אונייגין" של צ'ייקובסקי
*תפקיד פיאורלידז'י ב"כך עושות כולן" של מוצרט
*תפקיד אדינה ב"שיקוי האהבה") של דוניצטי
*תפקיד אאורידיצ'ה ב"אורפאו ואאורידיצ'ה" של גלוק
*יצירות מז'אנרים שונים, בהן רקוויאמים (של מוצרט, פורה, ברהמס, ורדי), מיסות (של מוצרט, היידן, גאטי), אורטוריות (של באך, הנדל), מוזיקה קאמרית (של שוברט, שומאן, מאהלר, שוסטקוביץ, גריג, ראוול) ועוד.
* תפקידים שונים באופרה הקאמרית, אשדוד
* תפקידים שונים בתיאטרון פיגארו, נתניה

*סולנית בקונצרטים שונים עם פסנתר ועם תזמורת.

**פרויקטים שהשתתפה בהם:**

* הקלטת אלבום של 36 שירים מספרד, על פי מוזיקה מאת עמי מעייני (2006).

## קישורים חיצוניים

* כרטיס ביקור באתר מרכז פיס למוזיקה רעננה
* יוסי שיפמן, "את הקריירה כזמרת עשיתי כאן, ראיון באתר הבמה, 2012
* 

קטגוריה:זמרות ישראליות במוזיקה הקלאסית
קטגוריה:זמרות אופרה ישראליות
קטגוריה:זמרות סופרן ישראליות
קטגוריה:זמרות ישראליות
קטגוריה:זמרים ישראלים
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:מנצחות מקהלות ישראליות
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
דיר אבו דעיף

**דיר אבו דעיף** (בערבית: **دير ابو ضعيف**; תעתיק מדויק: דיר אבו צ֗עיף) היא עיירה פלסטינית בצפון יהודה ושומרון, הממוקמת כ-6 קילומטרים ממזרח לעיר ג'נין ונמצאת בנפת ג'נין. על פי נתוני הלשכה הפלסטינית המרכזית לסטטיסטיקה, אוכלוסיית העיירה מנתה 6,926 תושבים באמצע שנת 2016. רובה נמצא בשטח A.

## היסטוריה
בדיר אבו דעיף נמצאה קרמיקה מהתקופה הביזנטית.

בשנת 1838, אדוארד רובינסון ציין את דיר אבו דאיף כאחד ממגוון המקומות באזור הסמוך לכפרים בית קאד, פקועה, דיר ע'זאלה ואראנה. בשנת 1870 ויקטור גרן ציין את דיר אבו דעיף ככפר קטן, מדרום לבית קאד, אך פחות חשוב ממנו. במפת הקרן לחקר ארץ ישראל שיצאה בשנת 1882 היישוב תואר כ"כפר קטן ליד שולי הגבעות. אספקת המים היא מבורות מים. ישנם גני זית בצפון הכפר. הבתים עשויים מבוץ ואבן."

לפי מפקד האוכלוסין של ארץ ישראל משנת 1922 שנערך על ידי שלטונות המנדט הבריטי, התגוררו במקום 441 תושבים. 434 מוסלמים ושבעה נוצרים אורתודוקסים. האוכלוסייה גדלה עד מפקד 1931, ומנתה כ-598 תושבים שהתגוררו ב-136 בתים – 593 מוסלמים וחמישה נוצרים. בסקר הכפרים של 1944/5 מנתה האוכלוסייה כ-850 מוסלמים. היישוב התפרס על שטח של כ-12,906 דונם. מתוך שטח זה כ-1,919 דונם שימשו למטעים וקרקע להשקיה, 4,836 דונם לדגנים, ואילו 30 דונם היו אדמות בנויות.

לפי מפקד האוכלוסין הירדני, בשנת 1961 התגוררו במקום כ-1,191 תושבים.

## הערות שוליים

קטגוריה:נפת ג'נין
יחסי צ'כיה – קוריאה הצפונית

ממוזער|שגרירות קוריאה הצפונית בפראג
**יחסי צ'כיה–קוריאה הצפונית** הם יחסי החוץ בין צ'כיה וקוריאה הצפונית.

## סקירה כללית
צ'כוסלובקיה כוננה יחסים דיפלומטיים עם קוריאה הצפונית באוקטובר 1948. השגרירות הצ'כוסלובקית הוקמה בספטמבר 1950, והשגריר הצפון קוריאני הראשון הגיע ביולי 1951. היחסים היו ידידותיים מאוד בשנים 1950–1953. לאחר תחילת מלחמת קוריאה מחתה צ'כוסלובקיה נגד צעדים שננקטו על ידי מועצת הביטחון של האו"ם. הסיוע הכלכלי לצפון קוריאה החל גם בקיץ 1950. עד סוף המלחמה בקוריאה, נשלחו סחורות בשווי 800 מיליון כתר צ'כוסלובקי. צ'כוסלובקיה דאגה ל-900 ילדים קוריאנים וסיפקו חינוך ל-170 תלמידי תיכון ו-150 סטודנטים באוניברסיטה. הרפובליקה הצ'כוסלובקית שלחה גם בית חולים צבאי עם שני צוותי בית חולים המורכבים מ-58 אנשים לקוריאה בשנת 1952. הערך הכולל של הסיוע הצ'כוסלובקי היה כ-1,000 מיליון כתרים (במטבע הישן לפני 1953). המזכירות הפוליטית של הוועד המרכזי של המפלגה הקומוניסטית של צ'כוסלובקיה הכריזה שעזרה זו היא מתנה.

גם לאחר פירוק צ'כוסלובקיה בשנת 1993 נמשכו היחסים הדיפלומטיים בין המדינות, אם כי במידה פחותה מבעבר. בשנים 2012 ו-2013 שירותי הביון הצ'כיים סיכלו תוכנית סודית של קוריאה הצפונית להברחת חלקי נשק ומזל"טים למעקב דרך אפריקה וסין.

## נציגויות דיפלומטיות
* צ'כיה מחזיקה בקוריאה הצפונית שגרירות בפיונגיאנג.
* קוריאה הצפונית מחזיקה בצ'כיה שגרירות בפראג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סנגל–ספרד

**יחסי סנגל–ספרד** הם היחסים הדו-צדדיים והדיפלומטיים בין סנגל וספרד.

## יחסים דיפלומטיים
היחסים הדיפלומטיים בין ספרד לסנגל מתנהלים בצורה ידידותית מ-3 במרץ 1965, זמן קצר לאחר הכרזתה כרפובליקה עצמאית. אולם שגרירות סנגל בספרד סגרה את שעריה בין השנים 1991–2001 מסיבות תקציביות, במהלכן היא יוצגה באמצעות שגרירותה בפריז, צרפת. לאחר פתיחתה מחדש של הנציגות במדריד, חלה התחזקות המגעים בין המדינות בכל הרמות.

בשנת 2006 ביקרה המלכה סופיה בסנגל בליווי ה-SECI, במסגרת ביקור במספר פרויקטים של שיתוף פעולה ספרדי והמעורבות הגוברת של ספרד בפרויקטים הומניטריים בסנגל. נקודת המפנה האמיתית ביחסים הגיעה מקיץ 2006, לרגל משבר הקאיוקו, שפרץ כתוצאה מההגעה המסיבית של כמעט 30,000 מהגרים סנגליים לחופי האיים הקנריים. מכאן ואילך החלו היחסים להתבסס על חיפוש אחר אסטרטגיה משותפת במאבק בהגירה בלתי חוקית, והם התפתחו במהלך 2006 ו-2007 עד שהפכו לשותפות אמיתית. ביקורים של משלחות משרדי הפנים, חוץ, משפטים, עבודה ורווחה החלו להתרחש לעיתים קרובות, והגיעו לשיאם בדצמבר 2006 עם ביקורו הראשון של ראש הממשלה הספרדית, חוסה לואיס רודריגס ספאטרו, ברפובליקה של סנגל.

## שיתוף פעולה
פותחה תוכנית שיתוף פעולה ענפה ששמה דגש מיוחד על אספקת משאבים לרשויות סנגל לפיקוח על שטחן וכן על חיזוק יכולותיהם. מאז ועד היום היחסים בין המדינות חוו צמיחה אדירה, והביקורים הרשמיים בשני הכיוונים המשיכו להתקיים ברמה הגבוהה ביותר. בצד הסנגלי, ביקוריו הרציפים של שר הפנים נגום, כמו גם מסעותיו של הנשיא ווייד בשנת 2007; לאיים הקנריים לרגל חנוכת קאסה אפריקה ולמדריד להשתתף בכנס הראשון של ברית התרבויות. נשיא הרפובליקה, מאקי סאל, ביקר במדריד ב-15 בדצמבר 2014 וקיים פגישות עבודה עם המלך חואן קרלוס הראשון ועם ראש הממשלה.

## ביקורים רשמיים
נשיא הממשלה, מריאנו רחוי ונשיא הרפובליקה, מאקי סאל, קיימו פגישה בשולי העצרת הכללית של האומות המאוחדות ב-25 בספטמבר 2012. כמו כן, הם קיימו פגישה רשמית במדריד ב-15 בדצמבר 2014.

מזכיר המדינה לענייני חוץ, גונסאלו דה בניטו, ביקר בדקר ב-22 וב-23 בנובמבר 2012. מזכיר המדינה לשיתוף פעולה בינלאומי ולמען אמריקה הלטינית, חסוס גרציה, ביקר בדקר ב-2 בדצמבר 2013. ב-3 בפברואר 2014 התקיים ביקורו בדקר של מזכיר המדינה לביטחון, פרנסיסקו מרטינס. שר התעשייה, האנרגיה והתיירות, חוסה מנואל סוריה, ביקר בדקר ב-10 במרץ 2014.

## נציגויות דיפלומטיות
סנגל מחזיקה בספרד שגרירות במדריד, ו-5 קונסוליות כלליות: במדריד, ברצלונה, לאס פאלמאס דה גראן קנריה, מאלגה וסנטה קרוס דה טנריפה. ספרד מחזיקה בסנגל שגרירות וקונסוליה בדקר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
המשא ומתן של מדינות הציר על חלוקת אסיה

ממוזער|250x250 פיקסלים|מפה המציגה את הגבולות האפשריים של ברית המועצות המחולקת, אזורים מוצללים הם האזורים שהנאצים דרשו לעצמם בהצעה האלטרנטיבית
**המשא ומתן של מדינות הציר על חלוקת אסיה** התחיל לאחר שמדינות הציר (גרמניה הנאצית, ממלכת איטליה והאימפריה היפנית) ביססו את בריתן הצבאית וחיזקו את הסכם הציר בכך שהכריזו מלחמה הדדית נגד ארצות הברית ב-11 בדצמבר 1941, היפנים הציעו הסכם טריטוריאלי ברור בינם לבין איטליה וגרמניה בנוגע ליבשת אסיה.

## היסטוריה
ב-15 בדצמבר 1941 הציעה יפן לגרמניה אמנת גבול לפיה אסיה תחולק לשני חלקים נפרדים שיהיו תחת ממשל צבאי (החלק היפני יהיה ממזרח לקו האורך 70 והחלק הגרמני והאיטלקי יהיה ממערב לקו האורך 70), הגבול צפוי להתחיל בצפון בשפך נהר אוב ולהסתיים באזור שנמצא מערבית להודו ולגדות האוקיינוס ההודי. השטח שמזרחית לקו הגבול יהיה חלק ממרחב שגשוג משותף של מזרח אסיה רבתי שישלט על ידי האימפריה היפנית. לעומת זאת גרמניה תקבל מספיק שטחים לממש את רעיון "מרחב מחיה" שאימצו לחיקם ומטרתו היא להרחיב את שטחי הרייך השלישי בעזרת השגת שטחים נוספים למען האומה הגרמנית באזורי פולין ומאוחר יותר בברית המועצות. מנגד, איטליה תקבל את אזור צפון אפריקה ואת דרום חצי האי ערב. חלוקה זו הייתה אמורה להתבצע לאחר תבוסה סופית של ברית המועצות.

עם זאת, גרמניה הסתייגה בתחילה מן ההצעה. דיפלומטים בכירים בגרמניה הנאצית חששו שהסכם גבולות כזה יהווה תקדים להסכמים נוספים מהסוג הזה, בנוסף לכך גרמניה התאכזבה מסירובה של יפן להיכנס למלחמה נגד ברית המועצות יחד עם גרמניה (במסגרת החזית המזרחית של המלחמה או לכל הפחות שיפן תבטיח לעצור משלוחי אספקת נשק מארצות הברית דרך הנמל החופשי של ולדיווסטוק).

גם מחלקת הכלכלה הצבאית של הוורמאכט הביעה ביקורת על ההצעה היפנית והעלתה הצעת חלוקה אחרת לאסיה, על פיה גבול החלוקה בין האימפריה היפנית לבין גרמניה הנאצית וממלכת איטליה יעקוב אחר הגבולות הבינלאומיים הקיימים: על פי הצעה זו הגבול יתחיל באזור הגבול המזרחי של איראן, יעשה "פנייה מזרחה" לאזור ח'וסת ומשם ימשיך עד נהר ייניסיי שלגדות האוקיינוס הארקטי. על אף שההצעה הזו בעצם מעבירה את אפגניסטן ופקיסטן לידי יפן, גרמניה תקבל הרבה יותר שטחים באזורים המערביים של סין ומרכז ברית המועצות. על אף התנגדות הוורמכט, הפיהרר אדולף היטלר קיבל בברכה את ההצעה היפנית ואישר אותה במלואה, יש הסוברים שהחליט לקבלה לאחר שהבין כי לגרמניה יהיה קושי לוגיסטי לכבוש שטחים סובייטים מעבר להרי אורל.

## ראו גם
* המגעים לצירוף ברית המועצות למדינות הציר
* התוכנית הנאצית להרי אורל
* קו A-A

## הערות שוליים

קטגוריה:מדינות הציר
קטגוריה:האימפריה היפנית: יחסי חוץ
קטגוריה:פוליטיקה במלחמת העולם השנייה
קטגוריה:גרמניה הנאצית: יחסי חוץ
It's My Turn

**It's My Turn** (בעברית: **זה התור שלי** או **עכשיו תורי**) הוא שיר שהוקלט על ידי הזמרת האמריקאית דיאנה רוס, מתוך אלבום האוסף שלה, *[[To Love Again]]*. השיר יצא לאור ב-29 בספטמבר 1980, על ידי חברת התקליטים מוטאון, כשיר הנושא של הסרט *It's My Turn*. הוא נכתב והופק על ידי קרול באייר סגר ומייקל מסר. הוא הפך ללהיט בינלאומי כאשר הגיע למקום התשיעי במצעד הבילבורד הוט 100 ולמקום ה-14 במצעד שירי ה-R&B/היפ-הופ. במצעד הסינגלים האירי דורג בשיאו במקום ה-17.

בנוסף לכך, "It's My Turn" היה לשיר הנושא של אנתולוגיית הדרמה הפיליפינית ק*Coney Reyes on Camera* משנת 1984.

## רשימת השמעה
* **תקליט 7 אינץ**'

# "It's My Turn" – 3:53
# "Together" – 3:33
* **תקליטור**

# "It's My Turn" – 3:53
# "Together" – 3:33

## מיקומי שיא

## קישורים חיצוניים

## הערות שוליים

קטגוריה:שירי דיאנה רוס
קטגוריה:שירים באנגלית
קטגוריה:שירים מסרטי קולנוע
קטגוריה:בלדות משנות ה-1980
קטגוריה:סינגלים בהוצאת מוטאון
יחסי סנגל–צרפת

**יחסי סנגל–צרפת** הם יחסי החוץ בין צרפת לסנגל. שתי המדינות חברות מלאות בלה פרנקופוני ובארגון הסחר העולמי.

## היסטוריה
### קולוניזציה צרפתית
היחסים בין צרפת לסנגל החלו כבר במאה ה-14, אז סוחרים צרפתים סחרו בין חופי סנגל של ימינו. צרפת ייצאה בדים, ברזל ומכשירים לסנגל וייבאה טקסטיל, שנהב, תבלינים ועבדים. בשנת 1659 הקימה צרפת עמדת סחר בסן-לואי של ימינו שהופעלה על ידי חברת מערב הודו הצרפתית (לימים כונתה Compagnie du Sénégal). כתוצאה ממלחמת שבע השנים (1754–1763) בין צרפת לממלכת בריטניה הגדולה, איבדה צרפת את החזקה בסן-לואי. סן לואי הוחזרה לצרפת בשנת 1783 כתוצאה מהניצחון הצרפתי במהלך מלחמת העצמאות האמריקאית.

במהלך מלחמות נפוליאון כבשה בריטניה רכוש צרפתי בסנגל ובשנת 1807 הכריזה בריטניה על ביטול סחר העבדים המכונה "חוק סחר העבדים 1807". בשנת 1816 החזירה בריטניה לצרפת את רכושה בסנגל. במהלך "המרוץ לאפריקה" צרפת החלה לתפוס את השליטה בנהר סנגל ובאזור סביבו. בשנת 1895 הפכה סנגל לחלק מאפריקה המערבית הצרפתית עם בירתה בסן לואי לפני שהועברה לדקר בשנת 1902.

במהלך מלחמת העולם הראשונה ומלחמת העולם השנייה, חיילים סנגליים המכונים קלעים סנגלים לחמו למען צרפת והשתתפו במהלך קרב צרפת ובחזית האיטלקית תחת ממשלת צרפת החופשית שהוביל הגנרל שארל דה גול. לאחר שחרור פריז וסוף מלחמת העולם השנייה הפכה סנגל לחלק מהאיחוד הצרפתי בשנת 1946.

### עצמאות והיחסים כיום
באפריל 1959, סנגל ומאלי הקימו את הפדרציה של מאלי והכריזו על עצמאות מצרפת ביוני 1960. כעבור חודשיים הפדרציה התערערה וסנגל הפכה לאומה עצמאית באוגוסט 1960. עד מהרה כוננו צרפת וסנגל יחסים דיפלומטיים. כיום, צרפת וסנגל פועלות יחד בנוגע לעניינים אזוריים במערב אפריקה ושומרות על קשר תרבותי ופוליטי הדוק. בשנת 2010 צרפת סגרה את בסיסה הצבאי בסנגל, אולם צרפת מחזיקה בסיס חיל אוויר בתוך שדה התעופה הבינלאומי לאופולד סדר סנגור בדקר.

ב-1 ביולי 2025, צרפת העבירה את תחנת התקשורת המשותפת רופיסק לסנגל. תחנה זו, הפעילה מאז 1960, הייתה אחראית על התקשורת בחוף האטלנטי הדרומי. היא שימשה גם כתחנת האזנה במאבק בסחר ימי. המסירה בוצעה ללא טקס, והוגבלה לחתימה על דו"ח. מסירת התשתית הצבאית האחרונה שנותרה בסנגל לרשויות הסנגליות מתוכננת. ב-18 ביולי 2025, שני האתרים הצבאיים יוחזרו לממשלת הסנגל: בסיס שדה התעופה ומחנה גייל, אתר בן 5 דונם הממוקם באוקאם. ארבע וילות הממוקמות בפלאטו, סמוך לנמל, יועברו גם הן לרשויות הסנגליות.

## יחסי סחר
המסחר בין צרפת לסנגל הסתכם בשנת 2015 ב-853 מיליון אירו. סנגל היא שותפת הסחר ה-57 בגודלה של צרפת בעולם והשלישית בגודלה מאפריקה. צרפת היא המשקיעה הזרה הגדולה ביותר בסנגל עם השקעות בשווי של מעל 1.7 מיליארד אירו במדינה. כמה חברות רב-לאומיות צרפתיות כמו BNP Paribas, Eramet, Orange SA, Necotrans ו-Société Générale פועלות בסנגל.

## נציגויות דיפלומטיות
* צרפת מחזיקה בסנגל שגרירות בדקר.
* סנגל מחזיקה בצרפת שגרירות בפריז, קונסוליות כלליות בבורדו, ליון ומרסיי וסוכנות קונסולרית בלה האבר.

קובץ:Ambassade du Sénégal en France, 14 avenue Robert-Schuman, Paris 7e.jpg|שגרירות סנגל בפריז
קובץ:Consulat du Sénégal en France.jpg|הקונסוליה הכללית של סנגל בפריז
קובץ:Senegalese Consulate, Lyon - exterior.jpg|הקונסוליה הכללית של סנגל בליון


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הממלכה המאוחדת – סנגל

[ממוזער|שר החוץ הבריטי [ויליאם הייג נפגש בלונדון עם מקבילו הסנגלי מדיקה ניאנג, 2010]]
**יחסי הממלכה המאוחדת–סנגל** הם יחסי החוץ בין הממלכה המאוחדת לסנגל.

## סקירה כללית
שתי המדינות כוננו יחסים דיפלומטיים בשנת 1960, זמן קצר לאחר שסנגל קיבלה את עצמאותה מצרפת. בשנת 1987 נפתחה שגרירות בריטניה בדקר, ובאותה שנה נחתם הסכם בין אוניברסיטת פורטסמות' לאוניברסיטת דקר בחסות המועצה הבריטית. הברית הזו חודשה שוב שנתיים לאחר מכן, אך הסתיימה בשנת 1991 עם קיצוץ ממשלתי תחת ממשלת מרגרט תאצ'ר בבריטניה, שהשפיעה על מימון המועצה הבריטית. עם זאת, זה לא שם קץ לחילופי החינוך והניסיון בעבודה בין שתי המדינות, שאז החלו בדרכים שונות עם מגוון רחב יותר של שותפים.

## נציגויות דיפלומטיות
* בריטניה מחזיקה בסנגל שגרירות בדקר.
* סנגל מחזיקה בבריטניה שגרירות בלונדון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גרמניה–סנגל

**יחסי גרמניה–סנגל** הם יחסי החוץ בין גרמניה לסנגל.

## יחסים פוליטיים
גרמניה וסנגל נהנות מיחסים פוליטיים ידידותיים. סנגל היא אחת המדינות השותפות ביוזמת קומפקט עם אפריקה, שהושקה במהלך נשיאות גרמניה בארגון ה-G20 בשנת 2017 ומטרתה לקדם את הפיתוח הכלכלי ביבשת אפריקה על ידי שיפור תנאי המסגרת להשקעה.

## שיתוף פעולה בפיתוח
מאז עצמאותה של סנגל בשנת 1960, הייתה גרמניה שותפה חשובה בפיתוח סנגל. עד היום ממשלת גרמניה תמכה בסנגל בכך שהיא סיפקה התחייבויות כספיות ומימון פרויקטים בכ-900 מיליון אירו.

המיקוד הנוכחי של שיתוף הפעולה עם סנגל הוא הרחבת אנרגיות מתחדשות והגברת יעילות האנרגיה והגישה לאנרגיה, לצד פרויקטים רלוונטיים בתחום ההשכלה האוניברסיטאית וההכשרה המקצועית. גרמניה תומכת גם בפרויקטים ליצירת מקומות עבודה בסנגל.

## יחסים כלכליים
שווי הסחר הדו-צדדי הוא כ-150 מיליון אירו, כאשר גרמניה מייצאת משמעותית יותר לסנגל ממה שהיא מייבאת ממנה. הייצוא החשוב ביותר של סנגל לגרמניה הוא מזון וחומרי גלם. הייבוא העיקרי שלה מגרמניה הוא מכונות, כלי רכב, חלקי רכב ומוצרים כימיים.

הסכם הגנה על השקעות דו-צדדי קיים מאז 1966 והמשא ומתן על הסכם מיסוי כפול החל באפריל 2018.

## קישורים חיצוניים

* יחסי גרמניה–סנגל, באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
קבוצת סינג'נטה

**קבוצת סינג'נטה** (באנגלית: **Syngenta Group**) היא ספקית בינלאומית של ידע וטכנולוגיות בתחום החקלאות, ובפרט בנושא זרעים ומוצרי הגנת יבול. משרדיה הראשיים בבזל, שווייץ, ולה משרדים נוספים, כולל בשיקגו, תל אביב ושאנגחאי. Syngenta AG הוקמה בשנת 2000 על ידי מיזוג העסקים האגרכימיים של נוברטיס ואסטרהזניקה ונרכשה על ידי כמצ'יינה, התאגיד הלאומי לכימיקלים בסין בשנת 2015. בשנת 2020 הוקמה קבוצת סינג'נטה, המהווה מיזוג של סינג'נטה, חברת "אדמה פתרונות לחקלאות" ועסקי החקלאות של סינוכם (Sinochem) תחת ישות אחת.

## היסטוריה
אבן דרך חשובה בתולדות סינג'נטה הייתה מיפוי רצף ה-DNA המלא של גנום האורז בשנת 2001, כאשר החברה גם הייתה חברה בקונסורציום המחקר של "אורז הזהב" (Golden Rice) ורכשה זכויות פטנט ומסחור. החברה ויתרה על תשלומי תמלוגים בשווקים שבהם לחקלאי האורז היו ביצועים נמוכים ואפשרה לחקלאים להשתמש בזרעים. בשנת 2004 זן תירס מתוק מהונדס מסינג'נטה קיבל רישיון ייבוא של האיחוד האירופי, שמשך תשומת לב משמעותית, והיה הדגנים המהונדסים הראשונים ששימשו למאכל אדם.

### היסטורית רכישות
* 2004: Garst Seed Company
* 2004: Golden Harvest Seeds
* 2007: זרעים גדרה
* 2009: Circle One Global
* 2009: Synergene Seed & Technology
* 2009: Pybas Vegetable Seed Co.
* 2010: Maribo Seed
* 2012: Pasteuria Bioscience, Inc
* 2012: Devgen
* 2012: Sunfield Seeds
* 2013: MRI Seed Zambia Ltd
* 2013: MRI Agro
* 2014: Società Produttori Sementi
* 2014: Lantmännen

## קישורים חיצוניים

* 

## הערות שוליים

קטגוריה:כמצ'יינה
קטגוריה:שווייץ: כלכלה
קטגוריה:חברות חקלאות
קטגוריה:חברות שנסחרו בבורסה לניירות ערך בניו יורק
תערובת תבלינים

250px|ממוזער|שמאל|כתישה של מספר תבלינים גולמיים ביחד ליצירת תערובת תבלינים טריה
**תערובת תבלינים** היא שילוב מוכן מראש של מספר תבלינים ביחס כמותי מסוים.

## הכנה
כל תערובת מוגדרת על פי מרכיביה והכמות היחסית של כל אחד מהם בתערובת. הרבה פעמים הכנה מדויקת של תערובת תבלינים מחייבת הכנה של כמות גדולה מאוד של תערובת, למשל כאשר מאחד המרכיבים נדרשים גרמים בודדים וממרכיב אחר מאות גרמים. לכן, במקרים רבים הכנת כמות מזערית של תערובת תבלינים עשויה לייצר כמות תערובת גדולה מזו הנדרשת להכנת מאכל ספציפי. כתוצאה מכך נפוצה מאוד מכירה של תערובות מוכנות מראש. אלו מוכנות ומשווקות על ידי מוכרי תבלינים ולעיתים גם על ידי יצרני מזון תעשייתיים. סיבה נוספת לפופולריות של קניית תערובות תבלינים מן המוכן היא שחלק מתערובות התבלינים עשויות להכיל רכיבים יקרים או קשים להשגה.

עם זאת, הכנה ביתית של תערובת תבלינים עשויה להוביל לתוצאה איכותית בהרבה משימוש בתערובת קנויה, כאשר התערובת מוכנה בסמוך לשימוש בה וטריותה וריחה באים לידי ביטוי באוכל. הכנת תערובת תבלינים ביתית תכלול קלייה וכתישה של תבלינים המגיעים במצבם הגולמי, על מנת למנוע חימצון התערובת. בנוסף, תערובות תבלינים תעשייתיות מכילות לא פעם תוספים "זרים" לתערובת כגון דקסטרוזה, עמילן תירס, מונוסודיום גלוטמט, סודיום בנזואט ועוד, שהוספתם על ידי היצרן לתערובת נובעת משיקולים שיווקיים. תערובת פלפל לימון היא בעיקר של הכנה ביתית.

## שימוש
בבישול, כאשר נעשה לעיתים קרובות שימוש בשילוב מסוים של תבלינים, הופכת ההכנה מראש של התערובת את הבישול לקל יותר. ספרי בישול רבים מציינים את כמות תערובת התבלינים הנדרשת למתכון מבלי לפרט את מרכיביה, מתוך הנחה שייעשה שימוש בתערובת קנויה.

מטבחים שונים משתמשים בדרך כלל בתערובות תבלינים אופייניות להם, במגוון רחב של מנות.

## תערובות תבלינים אופייניות
* ב – תערובת חמשת התבלינים.
* ב – הקארי והמסאלה הן "משפחות" של תערובות תבלינים, המבוססות על מרכיבים עיקריים קבועים עם חלופות שונות של המרכיבים המשניים.
* במטבח המזרח-תיכוני – זעתר, בהרט.
* במטבח הצפון אפריקאי – ראס אל חנות, פלפל צ'ומה.
* ב – ארב דה פרובאנס, בוקה גרני.
* ב – אבקת צ'ילי.

תערובת תבלינים נוספת שמופקת בעיקר בצורה תעשייתית וזוכה לפופולריות רבה היא סוכר וניל.

## ראו גם
* רוטב

## קישורים חיצוניים

*
יחסי טוגו–צרפת

ממוזער|שגרירות טוגו בפריז
**יחסי טוגו–צרפת** הם יחסי החוץ בין טוגו וצרפת.

## היסטוריה
ב-1914, כחלק מן המערכה במערב אפריקה במלחמת העולם הראשונה, כבשו את טוגולנד כוחות צרפת ובריטניה, אשר חילקו את המדינה ביניהן לאחר המלחמה לטוגולנד הבריטית (ממזרח) וטוגולנד הצרפתית (ממערב), שהפכה לטוגו.

בשנת 1956 השיגה טוגו אוטונומיה והוקמה ממשלה בראשות ניקולא גרוניצקי. בשנת 1958 זכתה בבחירות הכלליות מפלגת CUT ואולימפיו הפך לראש הממשלה. בהנהגתו טוגו הצרפתית השיגה עצמאות ב-27 באפריל 1960 בשם "רפובליקה טוגו". ב-1961 סילבנוס אולימפיו נבחר לנשיא הראשון של המדינה.

היה זה שחרור חלקי בלבד, מפני שלמעשה נשארה טוגו תלויה בעיקר במעצמה הקולוניאלית לשעבר, צרפת. ריכוזיות המשטר החד מפלגתי שהנהיג סילבנוס אולימפיו עורר מורת רוח בקרב משכילים וצעירים רבים ובקרב הקבוצות האתניות מצפון המדינה שהרגישו מקופחות. בינואר 1963, בהפיכת בזק, נרצח הנשיא אולימפיו על ידי אנשי צבא, ומרבית שרי ממשלתו נאסרו. אולימפיו הוחלף על ידי יריבו גרוניצקי. בין שנות ה-60 המאוחרות לשנות ה-80, החלה צמיחה כלכלית, אשר נשענה בעיקר על מאגרי הפוספט שבמדינה. ניאסנגבה איאדמה, אשר החל לכהן כנשיא בשנת 67', ניסה להפוך את המדינה לגן-עדן לתיירים ומשקיעים, אולם המיתון של שנות ה-80 טפח על פניו והרס תוכניותיו כאשר מחירי הפוספט צנחו, ואיתם כלכלת טוגו.

בתחילת שנות ה-90 החלה הקהילה הבינלאומית להפעיל לחץ על אייאדמה לדמוקרטיזציה, גישה אותה דיכא ביד ברזל. פעילים פרו-דמוקרטים, בעיקר משבט מינה ואווה, דוכאו על ידי כוחות מזוינים אשר הרגו משתתפים בהפגנות במספר התנגשויות. אולם לבסוף הכריע זעמם של אנשי צרפת וטוגו את אייאדמה, והוא נכנע. הוא נושל מכל סמכויותיו ונשאר נשיא רק בתוארו. למרות התפטרותו המשיכו המאבקים הפוליטיים במדינה, והם נמשכו עוד שנים רבות והביאו להרס המדינה.

## יחסים כלכליים
צרפת היא אחת הספקיות המובילות של טוגו. טוגו מייבאת בעיקר מוצרים מתחומים בהם צרפת מחזיקה ביתרונות השוואתיים ארוכי שנים (מזון ושתייה, תרופות, דשנים, בשמים, כלי רכב) ובמידה פחותה בהרבה מוצרי היי-טק.

הירידה העצומה בייצוא הצרפתי לטוגו בשנת 2017 (ירידה של 48.1% ל-290.9 מיליון אירו) נובעת מהירידה ביבוא הפחמימנים, עם הגידול ביבוא הצרפתי (עלייה של 12.1% ל-10.5 מיליון אירו), שינויים אלה הובילו לעודף המסחר בצרפת לחצי, וצנחו ל-285.9 מיליון אירו. לצרפת נוכחות כלכלית חזקה בטוגו. על פי INSEE, חברות הבת העיקריות בצרפת בטוגו מעסיקות 2,200 עובדים.

## שיתוף פעולה תרבותי, מדעי וטכני
צרפת היא התורמת הדו-צדדית המובילה לסיוע בפיתוח לטוגו, עם תרומות בסך 160 מיליון אירו בתקופה 2014–2017. הפרויקטים של הסוכנות לפיתוח צרפת עוסקים בעיקר במים ותברואה, אנרגיה, חינוך והכשרה מקצועית, ובמידה פחותה, פיתוח עירוני ותמיכה במגזר הפרטי.

## שיתוף פעולה ביטחוני והגנתי
בנוסף לנוכחות קבועה של ספינות צרפתיות באזור, המאפשרות אימונים משותפים בים, כוחות צרפתים השוכנים בסנגל שולחים באופן קבוע גזרות לטוגו כדי לעזור לחיילי טוגו להיערך למבצעי שמירת שלום. זאת בנוסף לפעולות שיתוף פעולה מבניות שנערכו על ידי עובדי סיוע צבאיים הפועלים כיועצים טכניים בכוחות הצבא הטוגוליים. צרפת תומכת גם באקדמיה לשירותי רפואה ביטחוניים בלומה (ESSAL), שהיה בית הספר הלאומי הראשון (ENVR) שהוקם בשנת 1998.

## נציגויות דיפלומטיות
* צרפת מחזיקה בטוגו שגרירות בלומה.
* טוגו מחזיקה בצרפת שגרירות בפריז.

## קישורים חיצוניים

* יחסי טוגו–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
דינו פצ'ר

**דינו פצ'ר** (באנגלית: **Dino Fetscher**; נולד ב-9 ביוני 1988) הוא שחקן ולשי.

## ביוגרפיה
פצ'ר נולד בקארדיף שבוויילס. אמו היא גרמנייה ואביו הוא ולשי-בסקי. ב-2008 הוענק לו תואר מיסטר גיי של הממלכה המאוחדת . ב-2017 היה מועמד לפרס הכוכב העולה של פרסי הלהט"ב הבריטיים.

הוא ידוע מהופעותיו בסדרות הטלוויזיה "בננה", "מלפפון", "פרנואיד", "ג'נטלמן ג'ק" ו"השנים". עוד כיכב בתפקיד סטנלי ה"סינתטי" בסדרה "אנושיים".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה ולשים
קטגוריה:שחקנים הומוסקסואלים
קטגוריה:בריטים ממוצא גרמני
קטגוריה:בריטים שנולדו ב-1988
יחסי טוגו–ספרד

**יחסי טוגו–ספרד** הם היחסים הדו-צדדיים והדיפלומטיים בין טוגו וספרד.

## יחסים דיפלומטיים
היחסים הדו-צדדיים נחשבים לבביים וידידותיים, ללא בעיות או סכסוכים דו-צדדיים משמעותיים, אך גם חסרים יחסים קבועים מעבר לביקורים ספציפיים של רשויות במדינה אחת ומדינה אחרת.

היחסים בין ספרד לטוגו הושקו מחדש בביקורו הרשמי בלומה של נשיא הממשלה לשעבר, חוסה לואיס רודריגס זאפטרו, ביוני 2009, בליווי שר החוץ ושיתוף הפעולה, שר המשפטים ומנהל AECID ובמסגרתם התקיימה החתימה על שני מזכרי הבנה בנושא התייעצויות פוליטיות ושיתוף פעולה בפיתוח, המהווים בסיס טוב להעמקת הקשר הדו-צדדי.

בנוסף לתמיכה בתהליך הרפורמה הדמוקרטית המתמשכת ולהגברת נוכחותן של חברות ספרדיות, תחומים מסוימים במערכת היחסים הדו-צדדית שניתן לתגבר הם שיח בנושא זכויות אדם, שיתוף פעולה בפיתוח ושיתוף פעולה בענייני הגירה ובטיחות ימית.

## יחסים כלכליים
היחסים הכלכליים והמסחריים התגברו בעשור השני של המאה ה-21 באופן משמעותי. בשנים 2011 ו-2012 הוכפל היצוא מספרד לטוגו.

היצוא הספרדי למדינה האפריקאית מאוד צנוע, אך הוא צומח בשיעור גבוה מאוד. בין השנים 2010 ל-2011 היצוא צמח מ-17 ל-70 מיליון אירו והנתונים הללו הוכפלו בשנת 2012 והגיעו ל-155 מיליון אירו. בשנת 2013 נמשכה צמיחת היצוא הספרדי עם שיא של 213 מיליון אירו. בשנת 2015 היה ירידה בייצוא ל-123 מיליון אירו. טוגו תופסת את המיקום ה-96 בדירוג הלקוחות בספרד.

## שיתוף פעולה
באופן מסורתי טוגו לא הייתה מדינה מועדפת לשיתוף פעולה עבור ספרד, אם כי אזור מערב אפריקה נחשב לאזור מועדף לשיתוף פעולה ספרדי.

ב-23 ביוני 2009, לרגל ביקורו הרשמי של ראש הממשלה הספרדי ושר החוץ והשיתוף בלומה, נחתם מזכר הבנות בנושא שיתוף פעולה, ובו שתי המדינות מביעות את נכונותן לשתף פעולה לקראת השגת יעדים לפיתוח המילניום.

## נציגויות דיפלומטיות
* טוגו מיוצגת בספרד באמצעות שגרירותה בפריז, צרפת, ובנוסף מחזיקה קונסוליה בברצלונה.
* ספרד מיוצגת בטוגו באמצעות שגרירותה באקרה, גאנה, ובנוסף מחזיקה קונסוליה בלומה.

## הערות שוליים

קטגוריה:ערכים ללא קטגוריות פיזיות - יחסי חוץ
.lb

**.lb** היא סיומת האינטרנט של לבנון באינטרנט (ccTLD). נרשמים בכל אחד מתת-הדומיינים (.com.lb, .edu.lb וכו'). צפויים להציג כישורים המעידים שהם סוג הישות המתאים להירשם באותו תת-דומיין. בנוסף, שמות רשומים נדרשים להיות ייחודיים בכל **תחום ה-.lb** (למשל, **לא ניתן לרשום את example.com.lb** ו-**example.org.lb**) מכיוון שהרישום רוצה לשמור על האפשרות לפתוח את דרישת השלישי.

## [[סיומת אינטרנט משנית|סיומות אינטרנט משניות]]
* **com.lb** – פרסומת.
* **edu.lb** – חינוכי.
* **gov.lb** – ממשלה.
* **net.lb** – תשתית רשת.
* **org.lb** – ארגונים.

## קישורים חיצוניים

* 
* 

קטגוריה:לבנון: תקשורת
.lgbt

**.lgbt** היא סיומת אינטרנט הממומנת על ידי הקהילה הגאה בחסות אפיליאס. שם הדומיין הועבר לאזור השורש ב־18 ביולי 2014. הקמת .lgbt נועדה לקדם גיוון ועסקים להט"ביים, והיא פתוחה לעסקים ולארגונים להט"ביים ולכל מי שרוצה להגיע לחברים בקהילה הגאה.

## תחילת הדומיין
PinkNews ו- Out Now Consulting היו בין הראשונים שהשיקו אתרי אינטרנט בדומיין .lgbt.

## קישורים חיצוניים
* 

## הערות שוליים

lgbt
קטגוריה:להט"ב
אריה ברונר

**אַרְיֵה בְּרוֹנֶר** (נולד ב-1960) הוא זמר חסידי ישראלי.

## ביוגרפיה
ברונר הוא בן לניצולי שואה. אביו יצחק, שעלה ארצה מבלגיה, הוא אחיו של יעקב ברונר, מראשי פא"י. אימו יוצאת אוסטריה.

ברונר למד בצעירותו במוסדות חרדיים ובישיבות. כבר בגיל צעיר הוא החל לעסוק במוזיקה. אביו, שהיה בעל קורא וחזן, היה נקודת המפגש הראשונית שלו ושל אחיו שמואל לעולם המוזיקה.

## קריירה מוזיקלית
ברונר הוציא מספר אלבומים עצמיים, ולאחר מכן הוציא יחד עם אחיו שמואל כעשרה אלבומים. אחדים מתקליטיו עיבד יצחק גרציאני, ואת האחרים עיבדו משה לאופר ואחיו.

הופיע במשך שנים עם אחיו כזמר חתונות. בשנות ה-90 החלו האחים לעבוד בנפרד ובסגנונות שונים. שמואל נשאר בסגנון החסידי המקובל, ואילו אריה פרץ כשייסד את ז'אנר הרוק בחתונות המגזר החרדי. בעקבות כך, מוכר ברונר כ"רוקיסט של המוזיקה חסידית". במאה העשרים ואחת הפסיק להופיע.

מ-2015 עד 2019 שפט בתוכנית המוזיקה "הקול הבא" ששודרה ברדיו קול חי, למציאת הזמר החרדי הבא.

בנובמבר 2019, חשוון ה'תש"פ, החל להגיש תוכנית שבועית באתר כיכר השבת, הנקראת "הללוהו במינים ועוגב", בה הוא מדבר ושר על פרשת השבוע.

## חיים אישיים
ברונר נשוי ומתגורר בפתח תקווה.

## דיסקוגרפיה ושיתופי פעולה

## קישורים חיצוניים

## הערות שוליים

קטגוריה:בני ברק: אישים
קטגוריה:זמרים חסידיים ישראלים
קטגוריה:אמני FDD
קטגוריה:זמרים חסידיים
קטגוריה:ישראלים שנולדו ב-1960
קטגוריה:שופטי הקול הבא
קטגוריה:בני ברק: מוזיקאים
אנטרופיית פון נוימן

ממוזער|150px|left|איור 1- '''ג'ון פון נוימן'''
**אנטרופיית פון נוימן** היא הכללה קוונטית של אנטרופיית שאנון הקלאסית. אנטרופיה זו הוצעה בשנת 1932 על ידי ג'ון פון נוימן, במפתיע, לפני ששאנון הגה את האנטרופיה שלו (1948). אנטרופיה זו מכמתת את כמות האינפורמציה במערכת, ואת הקורלציה בין מערכות קוונטיות.

אנטרופיית פון נוימן מתקשרת ל- התהליך של קידוד ופענוח מידע.
המטרה של אנטרופיה זו היא לכווץ מידע כדי להפחית את העלות של אחסונו או העברתו.
תאוריה זו נקראת תאוריית קידוד המקור של שאנון.
## ביטוי מתמטי
במערכות קוונטיות, המתוארות על ידי מטריצת הצפיפות, אנטרופיית פון נוימן מתוארת בצורה הבאה:

 S = - \operatorname{Tr}(\rho \ln \rho),

ערך זה, בפיזיקה, נותן את הקשר בין מכניקה סטטיסטית-קוונטית ותרמודינמיקה: כאשר מטריצת הצפיפויות תוגדר כך-  \rho ={e^{-\beta H }\over Z}  ( Z היא פונקציית החלוקה) נקבל את מצב גיבס המתאר סידור מצבים בשיווי משקל תרמודינמי.

נתמקד במרחב הילברט בעל מימד סופי. בהנחה כי המערכת הקוונטית מיוצגת על ידי סידור של מצבים עצמיים  {\{|\phi_{x}\rangle;p_{x}\}}, מטריצת הצפיפות,  \rho  תהא:
 \rho = \sum_x p_x \left| \phi_{x} \right\rang \left\lang \phi_{x} \right| ~ 
עבור המקרה הספציפי בו המצבים המעורבים מהווים בסיס אורתונורמלי למרחב הילברט, נקבל כי מטריצת הצפיפות היא אלכסונית, כך שהערכים העצמיים של  \rho \ln \rho הם  p_{x}\ln{p_x} ואנטרופיית פון נוימן תכתב כך:

S=-\sum_x p_{x}\ln{p_x}=H(X) כאשר X הוא משתנה מקרי עם התפלגות p_{x} .
במקרה זה אנטרופיית פון נוימן זהה לאנטרופיית שאנון.
במקרה בו המצבים המעורבים אינם אורתונורמליים נקבל כי S \neq H(X) . ניתן גם להראות כי באופן כללי מתקיים S \leq H(X).
### תכונות

#אי שליליות: S \geq 0, כאשר השווין לאפס מתקיים אם ורק אם מטריצת הצפיפויות מייצגת מצב טהור. תכונה זו נובעת ישירות מהגדרת האנטרופיה, כאשר 0 \leq p_{x} \leq 1 .
# חסם עליון: S \leq \ln{D} כאשר D הוא מימד מרחב הילברט. מקסימום זה מתקבל עבור מצב מעורב מקסימלי, בו X מתפלג אחיד.
# אינווריאנטית תחת מעבר בסיס של מטריצת הצפיפויות, זאת אומרת S(\rho)=S(U \rho U^{\dagger}).
# אדיטיביות: S(\rho \otimes \sigma)=S(\rho)+S(\sigma).
# תת חיבוריות: S(\rho_{AB}) \leq S(\rho_{A})+ S(\rho_{B}), עבור מצב בי-פרטיטי.
# תת-חיבוריות (חזקה): S(\rho_{AC}) +S(\rho_{BC})\geq S(\rho_{ABC})+ S(\rho_{C})
# קעירות: S(\rho) \geq \sum_{j}{p_{j} S(\rho_{j})}, כאשר \rho_{j} הוא אופרטור צפיפות במרחב הילברט \mathcal{H} עבור קבוצה סופית \{j\}, ו- \{p_{j}\} פונקציית ההסתברות, כלומר מקיימת 0 \leq p_{j} \leq 1, \sum_{j} p_{j}=1 ומתקיים: \rho = \sum_{j} \rho_{j} p_{j}.
# אי שוויון עיבוד הנתונים: S(\mathcal{N(\rho)}) \geq S({\rho}), כאשר: \mathcal {N}: \mathcal{L}(\mathcal{H}_A) \rightarrow \mathcal{L}(\mathcal{H}_B) הוא ערוץ קוונטי יחידני.
# אי שוויון המשולש: עבור מערכת בי-פרטיטית \rho_{AB} מתקיים |S(\rho_A)-S(\rho_B)| \leq S(\rho_{AB})

## אנטרופיית פון נוימן היחסית
באנלוגיה ישירה לאנטרופיית שאנון היחסית, נגדיר את אנטרופיית פון נוימן היחסית:

S_{Rel}(\sigma || \rho) \triangleq \operatorname {Tr} \left( \sigma (\ln \sigma - \ln \rho) \right) 

אנטרופיית פון נוימן היחסית נותנת אינדיקציה לכמה קשה להבחין בין המצבים \sigma ו- \rho. אנטרופיה זו נודעת גם כאנטרופיה הקוונטית היחסית.

## ראו גם
* אנטרופיית צאליס
* אנטרופיית שאנון
* אנטרופיית רניי

## הערות שוליים

קטגוריה:סטטיסטיקה
קטגוריה:תורת ההסתברות
קטגוריה:תורת האינפורמציה
קטגוריה:ג'ון פון נוימן